આ કાર્યક્રમમાં બોલતા કેન્દ્રીય સાંસ્કૃતિક મંત્રી મહેશ શર્માએ કહ્યુ કે હું બધાને ભરોસો અપાવુ છુ કે તાજમહેલના ઢાંચાને કોઈ ખતરો નથી અને આના વાસ્તવિક રંગમાં કોઈ બદલાવ થયો નથી. કેન્દ્રીય મંત્રીએ કહ્યુ કે અમે આ અંગે સુપ્રિમ કોર્ટમાં એક એફિડેવિટ ફાઈલ કરાવીશુ. તમને જણાવી દઈએ કે તાજમહેલ આસપાસ પ્રદૂષણના મુદ્દે બુધવારે સુપ્રિમ કોર્ટે કેન્દ્ર અને રાજ્ય સરકારને ફટકાર લગાવી હતી. કોર્ટે કહ્યુ કે તાજમહેલને સંરક્ષણ આપો અથવા તેને ધ્વસ્ત કરી દો. સરકાર તાજમહેલ અંગે ગંભીર નથી અને તેને તેની દરકાર પણ નથી. સરકારે તાજ અંગે બેદરકારી દાખવી છે.